El barri del Raval celebrarà el seu tradicional Porrat aquest cap de setmana
12 febrero 2025

## El barri del Raval celebrarà el seu tradicional Porrat aquest cap de setmana12 febrero 2025Última actualización: 12 febrero 2025

![](../gestion/img/45f43db521f01e1a91c8f20734308fa481400c701138344b3db59f3e0f653716.jpg)  
  

La regidora i presidenta de la Junta de Districte del Raval, Maribel Codina; el president de l’Associació de Veïns, Diego Morant, i el seu tresorer, Paco Perelló, han presentat hui la nova edició del Porrat del barri, que tindrà lloc del 14 al 16 de febrer.  
El programa començarà divendres a les 18.00 hores, moment en què s’obriran tant les atraccions de la fira com el mercat tradicional. No serà, però, fins al dissabte a les 12.00 hores quan tindrà lloc el tradicional pregó inaugural, que es farà a la plaça de Sant Josep. Poc després, a les 12.30 hores, l’alumnat de l’acadèmia Dance Room ballarà a la plaça del Prado.

A les 14.00 hores, l’Associació de Moros del Raval servirà un putxero, el preu del qual serà de 15 euros per persona, al pati de la Casa de la Marquesa.

Ja de vesprada, a partir de les 17.00 hores, serà el torn del ‘tardeo’ amb l’actuació a la plaça del Prado del grup ‘Estaciones Acoustic’.

Per a acabar el dia, es durà a terme el tradicional sopar d’«Enamorats», que costarà 15 euros i per al qual cal reserva prèvia.

El diumenge començarà a les 12.00 hores amb la tradicional ofrena a Sant Josep i el posterior ‘sarao’, que comptarà amb l’actuació de la ‘Rondalla Agredolç’.

El programa conclourà amb les paelles que es faran al pati de la Casa de la Marquesa cap a les 14.30 hores. En aquest cas, participar costarà 9 euros.

Finalment, Codina ha agraït a totes les associacions i grups participants la seua ajuda i suport, i ha recordat que, per a reservar plaça en algun dels tres menjars, les persones interessades han de telefonar al 696 625 758 o al 620 017 669.